تورکیه جمهوریتی جمهوررئیسی رجب طیب اردوغان, اوکراین مسئله سی بوییچه, اوروپا بیرلیگی و غربی ذهنیت لر نینگ جدی و قرارلی بیر سیاست آلیب بارمه گن لیگی نی بیلدیردی.
اردوغان, استانبولده جمعه نمازی نی اوقیب چیقیشی آرتیدن روسیه نینگ اوکراین گه قرشی حربی عملیاتی باره سیده گپیردی.
تورکیه نینگ حاضرگی کون گه قدر ناتو نینگ فعالیت لری بوییچه انیق بیر سیاست گه ایگه بولیب کیلگن لیگی نی بیلدیرگن اردوغان, "بیرته گینه قاره لش نینگ اوزی بولمه سین.  ناتو نینگ قرارلی بیر قدم تشله شی کیره ک" دییه قید ایتدی.
جمهوررئیس اردوغان, اوز سوز لری نی, "(اوکراین ده) حاضرچه اوروپا بیرلیگی و بونینگ یانیده غربی دهنیت لرنینگ هیچ قیسی سی افسوس که جدی و قرارلی بیر سیاست آلیب بارمه گن وضعیتده.  اوکراین گه نصیحت بیرماقده لر.  تشلنگن هیچ قنده ی بیر قدم یوق.  بوگونگی ناتو رهبر لر ییغیلیشیده قنده ی قدم لرنینگ تشله نیشی توغریسیده بحث ایتیله دی.  حاضرگی کون گه قدر نصیحت قیلیب کیلگن غرب, ینه نصیحت لری نی دوام ایتتیرماقده" شکلیده دوام ایتتیردی.
اوکراین ده گی تورک وطنداش لری نینگ منطقه دن چیقاریلیشی بوییچه هم گپیرگن اردوغان, هوا یولی نینگ مناسبت ایمس لیگی نی معلوم قیلرایکن, اوشبو کیشی لرنینگ موتر لر بیلن چیقاریلگن لیک لری نی بیلدیردی.
اردوغان, "ایلچیلیک و قونسلگرلیک هر خیل قدم نی تشلش گه تیار" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
